
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 378 

25 Απριλίου 2016 


ΠΕΡ ΙΕΧΟΜΕ ΝΑ 

Υπουργείο Παιδείας,Έρευνας και Θρησκευμάτων.1 

Οργανισμοί - Λοιποί Φορείς.2 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚ ΕΥΜΑΤΩΝ 

(ΐ) 

Αριθμ. Φ16/44368/Ζ2 

Έγκριση προκήρυξης μιας (1) θέσης επίκουρου καθηγητή 
του Τ.Ε.Ι. Δυτικής Ελλάδας. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 15,16 και 17 του Ν. 1404/1983 (ΦΕΚ Α' 173/ 
24-11-1983), όπως αντικαταστάθηκαν με τα άρθρα 2, 3 και 
4α' του Ν. 2916/2001 (ΦΕΚ Α' 114/11-06-2001) αντίστοιχα, 
συμπληρώθηκαν και τροποποιήθηκαν με το άρθρο 3 του 
Ν. 3027/2002 (ΦΕΚ Α' 152/28-06-2002), το άρθρο 8 του 
Ν. 3404/2005 (ΦΕΚ Α' 260/17-10-2005) και το άρθρο 20 
του Ν. 3749/2009 (ΦΕΚ Α'156/04-09-2009). 

β) Του Ν. 2431/1996 (ΦΕΚ Α' 175/30-07-1996) «Διορισμός 
ή πρόσληψη πολιτών της Ευρωπαϊκής Ένωσης στη Δη¬ 
μόσια Διοίκηση». 

γ) Του άρθρου 11 του Ν. 3833/2010 (ΦΕΚ Α' 40/15.03.2010) 
«Προστασία της εθνικής οικονομίας - Επείγοντα μέτρα 
για την αντιμετώπιση της δημοσιονομικής κρίσης» όπως 
ισχύει. 

δ) Των άρθρων 9,19 και των παρ. 3, 4, 5α' και 6γ'του 
άρθρου 78 του Ν. 4009/2011 (ΦΕΚ Α' 195/06-09-2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
Ιδρυμάτων» όπως τροποποιήθηκαν και ισχύουν. 

ε) Των παρ. 2 και 6 του άρθρου 5 του Ν. 4076/2012 
(ΦΕΚ Α' 159/10-08-2012) «Ρυθμίσεις θεμάτων Ανώτατης 
Εκπαίδευσης Ιδρυμάτων και άλλες διατάξεις». 

στ) Της παρ. 13 του άρθρου 34 και των άρθρων 48 και 
50 του Ν. 4115/2013 (ΦΕΚ Α' 24/30-01-2013) «Οργάνωση 
και λειτουργία ιδρύματος Νεολαίας και Διά Βίου Μά¬ 
θησης και Εθνικού Οργανισμού Πιστοποίησης Προσό¬ 
ντων και Επαγγελματικού Προσανατολισμού και άλλες 
διατάξεις». 


ζ) Του Π.δ. 134/1999 (ΦΕΚ Α' 132/29-06-1999) «Διορισμός 
ή πρόσληψη πολιτών της Ευρωπαϊκής Ένωσης στα Ανώ¬ 
τατα Εκπαιδευτικά Ιδρύματα, Τεχνολογικά Εκπαιδευτικά 
Ιδρύματα και λοιπά Νομικά Πρόσωπα Δημοσίου Δικαί¬ 
ου και Δημόσιες Υπηρεσίες του χώρου Τριτοβάθμιας 
Εκπαίδευσης αρμοδιότητας του ΥΠΕΠΘ». 

η) Του Π.δ. 63/2005 (ΦΕΚ Α' 98/22-04-2005) «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

0) Του Π.δ. 94/2013 (ΦΕΚ Α' 132/05-06-2013) «Συγχώ¬ 
νευση Τ.Ε.Ι. Πάτρας και Τ.Ε.Ι. Μεσολογγίου-Μετονομασία 
Σχολής και Τμημάτων-Συγχώνευση Τμημάτων-Κατάργη- 
ση Παραρτημάτων και Τμημάτων-Συγκρότηση Σχολών 
Τ.Ε.Ι. Δυτικής Ελλάδας». 

ι) Του Π.δ. 114/2014 (ΦΕΚ Α' 181/29-08-2014) «Οργανισμός 
Υπουργείου Παιδείας και Θρησκευμάτων». 

ια) Του Π.δ. 70/2015 (ΦΕΚ Α' 114/22-09-2015) «Ανασύστα¬ 
ση των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων, Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας,Έρευνας και Θρησκευμάτων, του Υπουργείου 
Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

ιβ) Του Π.δ. 73/2015 (ΦΕΚ Α' 116/23-09-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

ιγ) Της υπ’ αριθ.Υ27 απόφασης του Πρωθυπουργού 
(ΦΕΚ Β' 2168/09-10-2015) «Ανάθεση αρμοδιοτήτων στην 
Αναπληρώτρια Υπουργό Παιδείας,Έρευνας και θρησκευ¬ 
μάτων, Αθανασία Αναγνωστοπούλου» όπως τροποποιή¬ 
θηκε με την υπ’ αριθ. Υ99 απόφαση του Πρωθυπουργού 
(ΦΕΚ Β' 2869/29-12-2015). 

ιδ) Της υπ’ αριθ. 182109/Γ1 απόφασης του Πρωθυπουρ¬ 
γού και του Υπουργού Παιδείας,Έρευνας και Θρησκευ¬ 
μάτων (ΦΕΚ Υ.Ο.Δ.Δ. 823/17-11-2015) «Αποδοχή παραίτη¬ 
σης του Γ ενικού Γ ραμματέα του Υπουργείου Παιδείας, 
Έρευνας και θρησκευμάτων και διορισμός του Γ ενικού 

Γραμματέα του Υπουργείου Παιδείας,Έρευνας και Θρη¬ 
σκευμάτων». 

2. Το υπ’ αριθ. ΔΙΠΠ/Φ.ΕΠ.11/85/8044/06-05-2011 έγγρα¬ 
φο του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης με θέμα: «Προκηρύξεις εξέλι¬ 
ξης μελών ΔΕΠ Πανεπιστημίων, ΕΠ ΤΕΙ και ΑΣΠΑΙΤΕ». 

3. Την υπ’ αριθμ. 2/27-9-2013 κανονιστική απόφαση 
της Συγκλήτου του Τ.Ε.Ι. Δυτικής Ελλάδας κατ’ άρθ. 
78 παρ. 3 του Ν. 4009/2011 όπως τροποποιήθηκε και 
ισχύει (ΦΕΚ Α' 195/06-09-2011), περί διαδικασιών εκλογής, 
εξέλιξης-μονιμοποίησης μελών Ε.Π. του Τ.Ε.Ι. Δυτικής 
Ελλάδας (ΦΕΚ Β' 2581/11-10-2013). 

4. Το υπ’ αριθ. 2717/29-01-2016 έγγραφο του Τ.Ε.Ι. Δυ¬ 
τικής Ελλάδας. 

5. Το γεγονός ότι υπάρχουν κενές οργανικές θέσεις, 
αποφασίζουμε: 

Εγκρίνουμε την προκήρυξη μιας (1) θέσης καθηγητή 
του Τ.Ε.Ι. Δυτικής Ελλάδας ως εξής: 

ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙΑΣ 
ΤΡΟΦΙΜΩΝ ΚΑΙ ΔΙΑΤΡΟΦΗΣ 

Τμήμα Τεχνολόγων Γεωπόνων 

Μιας (1) θέσης επίκουρου καθηγητή με γνωστικό αντι¬ 
κείμενο «Αρδεύσεις και Στραγγίσεις με έμφαση στην 
ανάλυση και προσομοίωση διεργασιών Φυτού, Εδάφους, 
Ατμόσφαιρας». 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γ ενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κ.τλ.) που να απο- 
δεικνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δια¬ 
βατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης 
της Ελληνικής ιθαγένειας και το οποίο θα αναζητηθεί 
αυτεπάγγελτα από την Υπηρεσία πριν από την έκδοση 
της σχετικής πράξης διορισμού. 

Προκειμένου για πολίτες κρατών - μελών της Ευρω- 
παϊκήςΈνωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολογι¬ 
κού Γ ραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέωση 
και το οποίο θα αναζητηθεί αυτεπάγγελτα από την 
Υπηρεσία πριν από την ορκωμοσία, σύμφωνα με την με 
αριθ. ΔΙΑΔΠ/Α/16425/25-6-2007 (ΦΕΚ Β' 1055/27-06-2007) 
Κοινή Υπουργική Απόφαση. Με υπεύθυνη δήλωση του 
Ν. 1599/1986 οι υποψήφιοι που δεν έχουν εκπληρώσει 
τις στρατιωτικές τους υποχρεώσεις ή δεν έχουν απαλ¬ 
λαγεί νόμιμα από αυτές κατά το χρόνο υποβολής της 
υποψηφιότητας τους, δεσμεύονται ότι θα προσκομίσουν 
τα σχετικά δικαιολογητικά πριν την έκδοση της πρά¬ 
ξης διορισμού τους. Το κώλυμα της μη εκπλήρωσης 
των στρατιωτικών υποχρεώσεων δεν ισχύει για πολίτες 
κράτους - μέλους της Ευρωπαϊκής Ένωσης, για τους 
οποίους δεν προβλέπεται όμοιο κώλυμα διορισμού. 


10. Αντίγραφο ποινικού Μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθ. ΔΙ- 
ΑΔΠ/Α/22863/16-10-2006 (ΦΕΚ Β' 1551/23-10-2006) κοινή 
υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του Ν. 1599/1986, ότι δεν κατέχει 
άλλη θέση και δεν έχει άλλη απασχόληση στον ευρύ¬ 
τερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Ε.Π. κατά την ημέρα της ορκωμο¬ 
σίας τους. 

Όλα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α', 
της παρ. 2 του άρθρου 1 του Ν. 4250/2014 (ΦΕΚ Α' 74/ 
26-03-2014) ή ακριβή αντίγραφα τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: α) 
αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει 
να συνοδεύονται από πράξη ή βεβαίωση του οικείου 
οργάνου με την οποία αναγνωρίζονται ως ισότιμοι προς 
τους τίτλους που απονέμονται από τα εκπαιδευτικά 
ιδρύματα της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών της επιτροπής επιλογής 
ή εξέλιξης καθώς και των καθηγητών ή ερευνητών της 
αλλοδαπής που υποβοηθούν στην αξιολόγηση των υπο¬ 
ψηφίων, καθ’ όλη τη διάρκεια της διαδικασίας επιλογής 
ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειας Δ' επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και 
άνετη χρήση της Ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής 
ή εξέλιξης (αφού αυτοί έχουν προηγουμένως εγγράφει 
στο ηλεκτρονικό σύστημα ΑΠΕΛΛΑ), μαζί με όλα τα 
αναγκαία για την κρίση δικαιολογητικά. 

Δικαιολογητικά που έχουν ήδη καταχωρίσει οι υπο¬ 
ψήφιοι κατά την εγγραφή τους στο γενικό Μητρώο και 
δε χρήζουν επικαιροποίησης, εξαιρούνται από την εκ 
νέου ηλεκτρονική υποβολή. 

Οι υποψήφιοι σε θέση εκλογής ή εξέλιξης, αφού υπο¬ 
βάλουν ηλεκτρονικά την αίτηση και τα δικαιολογητικά 
που προβλέπονται στις προηγούμενες παραγράφους, 
δύνανται να καταχωρίζουν στο πληροφοριακό σύστημα 

τα ατομικά στοιχεία δύο καθηγητών ή ερευνητών της 
επιλογής τους, οι οποίοι θα συνδράμουν την επιτροπή 
στο έργο αξιολόγησης. Τα υποδεικνυόμενα από τον 
υποψήφιο πρόσωπα θα πρέπει να ανήκουν υποχρεω¬ 
τικά στα Μητρώα του Ιδρύματος, εξαιρουμένων όσων 
περιλαμβάνονται στα τακτικά ή αναπληρωματικά μέλη 
της επιτροπής επιλογής ή εξέλιξης. 

Συμπλήρωση (ηλεκτρονικά) των δικαιολογητικών της 
προκήρυξης μετά την κατάθεση και πρωτοκόλληση 
των αιτήσεων υποψηφιότητας, επιτρέπεται μόνο αν 
πρόκειται για διασαφηνιστικά στοιχεία που ζητήθηκαν 
συμπληρωματικά από τα μέλη της επιτροπής επιλογής 
ή εξέλιξης ή από τους καθηγητές ή ερευνητές της αλ¬ 
λοδαπής που υποβοηθούν στην αξιολόγηση των υποψη¬ 
φίων και αφορούν σε δικαιολογητικά που κατατέθηκαν 
εμπρόθεσμα. 

Η προκαλούμενη δαπάνη θα καλυφθεί από πιστώσεις 
του Υπουργείου Οικονομικών (ειδ. Φορέα 23-200 ΚΑΕ 5113). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Μαρτίου 2016 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΑΘΑΝΑΣΙΑ ΑΝΑΓΝΩΣΤΟΠΟΥΛΟΥ 


ΔΙΕΥΘΥΝΣΕΙΣ ΚΑΙ ΓΡΑΦΕΙΑ ΕΚΠΑΙΔΕΥΣΗΣ 

Με την υπ’ αριθμ. 5977/7-4-2016 πράξη του Διευθυντή 
Δ.Ε. Δυτικής Θεσσαλονίκης που εκδόθηκε σύμφωνα με 
το άρθρο 147 του Ν. 3528/2007 (ΦΕΚ 26/9-2-2007) δια¬ 
πιστώνεται η λύση της υπαλληλικής σχέσης από την 
υπηρεσία του ΠΑΠΠΑ ΧΡΗΣΤΟΥ του ΕΥΑΓΓΕΛΟΥ, τέως 
εκπ/κού κλάδου ΠΕ04.01 (Φυσικών) με βαθμό Β', Μ.Κ. 2 
και Α.Μ.: 229946 του 2ου Γ/σίου Πολίχνης Ν. Θεσ/νίκης 
από 5-3-2016 λόγω θανάτου. 

(Αριθμ. βεβ. διαγραφής από το Μητρώο Ανθρώπινου 
Δυναμικού Ελληνικού Δημοσίου: 4451134223/11-4-2016). 

Ο Διευθυντής 
ΠΑΥΛΟΣ ΜΑΤΖΙΑΡΗΣ 

Με την υπ’ αριθμ. 2958/11-04-2016 απόφαση της Διευθύ¬ 
ντριας της Πρωτοβάθμιας Εκπαίδευσης'Εβρου, λύεται η 
υπαλληλική σχέση της Ορδουμποζάνη Ευριδίκης του Θε¬ 
οδώρου, με βαθμό Δ' και Μ.Κ. 2, Δασκάλας του 1ου Δημο¬ 
τικού Σχολείου Σουφλίου (αρθ. 147,156 Ν. 3528/2007 ΦΕΚ 
26/9.2.2007 τ.Α'), με την υπηρεσία της, από 06.04.2016 
σύμφωνα με την αριθμ. 147/1/2016 Ληξιαρχική πράξη θα¬ 
νάτου του Ληξιαρχείου του Δήμου Αλεξανδρούπολης. 

(Αριθμ. βεβ. διαγραφής από το Μητρώο Ανθρώπινου 
Δυναμικού Ελληνικού Δημοσίου: 7736781111/11-04-2016). 

Η Διευθύντρια 

ΘΕΣΣΑΛΙΑ ΚΕΧΑΓΙΑ-ΦΑΝΟΥ 

-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

( 2 ) 

ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ- 
ΕΝΙΑΙΟ ΤΑΜΕΙΟ ΑΣΦΑΛΙΣΕΩΣ ΜΙΣΘΩΤΩΝ 

Με την υπ’ αριθμ. Φ00/23553/08-04-2016 απόφαση της 
Προϊσταμένης Διεύθυνσης Διοικητικού Προσωπικού της 


Διοίκησης του ΙΚΑ-ΕΤΑΜ, διαπιστώνεται η αποχώρηση 
από την υπηρεσία του Ιδρύματος του ΜΠΟΥΡΧΑ ΕΥ¬ 
ΑΓΓΕΛΟΥ του ΧΑΡΑΛΑΜΠΟΥ, υπαλλήλου με βαθμό Β' 
του κλάδου ΤΕ ΜΗΧΑΝΙΚΩΝ από τις 07-04-2016 επειδή 
κατά την ημερομηνία αυτή έγινε αυτοδίκαια αποδεκτή 
η υπ’ αριθμ. 9521/07-04-2016 δεύτερη αίτησή του «περί 
παραιτήσεως από την υπηρεσία» και οπότε σύμφωνα 
με την παρ. 5 του άρθρου 148 και του άρθρου 156 του 
Ν. 3528/2007 λύεται αυτοδίκαια η υπαλληλική του σχέση. 

(Αριθμ. βεβ. διαγραφής από το Μητρώο Ανθρώπινου 
Δυναμικού Ελληνικού Δημοσίου: 1171041612/08.04.2016). 

Με την υπ’ αριθμ. Φ00/15705/08-04-2016 απόφαση της 
Προϊσταμένης Διεύθυνσης Διοικητικού Προσωπικού της 
Διοίκησης του ΙΚΑ-ΕΤΑΜ, διαπιστώνεται η αποχώρηση 
από την υπηρεσία του Ιδρύματος της ΖΑΧΑΡΟΠΟΥΛΟΥ 
ΒΑΡΒΑΡΑΣ του ΔΗΜΗΤΡΙΟΥ, υπαλλήλου με βαθμό Β' του 
κλάδου ΤΕ ΔΙΟΙΚΗΤΙΚΟΣ ΛΟΓΙΣΤΙΚΟΣ από τις 07.04.2016 
επειδή κατά την ημερομηνία αυτή έγινε αυτοδίκαια απο¬ 
δεκτή η υπ’ αριθμ. 3397/04-04-2016 δεύτερη αίτησή της 
«περί παραιτήσεως από την υπηρεσία» και οπότε σύμ¬ 
φωνα με την παρ. 5 του άρθρου 148 και του άρθρου 
156 του Ν. 3528/2007 λύεται αυτοδίκαια η υπαλληλική 
της σχέση. 

(Αριθμ. βεβ. διαγραφής από το Μητρώο Ανθρώπινου 
Δυναμικού Ελληνικού Δημοσίου: 2621410712/08.04.2016). 

Η Προϊσταμένη Διεύθυνσης 

ΚΩΝΣΤΑΝΤΙΝΑ ΣΟΦΙΑΝΟΠΟΥΛΟΥ 

-♦- 

ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ 
ΑΝΩΝΥΜΗ ΕΤΑΙΡΕΙΑ (Ε.Ρ.Τ. Α.Ε.) 

Με την υπ’ αριθμ. 1005/18-2-2016 απόφαση του Διοι¬ 
κητικού Συμβουλίου της εταιρείας με την επωνυμία «ΕΛ¬ 
ΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ 
(Ε.Ρ.Τ. Α.Ε.)», που εκδόθηκε σύμφωνα με τις διατάξεις 
του άρθρου 9 του Ν. 4173/2013, όπως τροποποιήθηκε 
και ισχύει, λαμβάνοντας υπόψη το άρθρο 5 παρ. 1 του 
Γενικού Κανονισμού Προσωπικού της εταιρείας, την υπ’ 
αριθμ. ΔΙΠΠ/Φ.ΕΓΚΡ./164/37588 εγκριτική απόφαση ΠΥΣ 
33/2006 και την εισήγηση του Διευθύνοντα Συμβούλου 
μετά την πρόσκληση εκδήλωσης ενδιαφέροντος για την 
κάλυψη της θέσης του Προϊσταμένου της Υποδιεύθυν¬ 
σης Τρίτου Προγράμματος της Ε.Ρ.Τ. Α.Ε. προσλαμβά¬ 
νεται ο Διονύσιος Μαλλούχος του Γεωργίου με σχέση 
εργασίας ιδιωτικού δικαίου ορισμένου χρόνου στη θέση 
του Υποδιευθυντή Τρίτου Προγράμματος της Ε.Ρ.Τ. Α.Ε. 

Η θητεία του ορίζεται για ένα έτος, ξεκινά από τη 
δημοσίευση στην Εφημερίδα της Κυβερνήσεως και την 
ανάληψη των καθηκόντων του και λήγει με τη συμπλή¬ 
ρωση ενός έτους. 

Η θητεία του μπορεί να παρατείνεται με κοινή συμφω¬ 
νία των μερών για ένα έτος κάθε φορά και για συνολικό 
χρονικό διάστημα έως τρία έτη. 

(Αριθμ. βεβ. Γενικής Διεύθυνσης Διοικητικών και Οι¬ 
κονομικών Υπηρεσιών Ε.Ρ.Τ. Α.Ε. για την κάλυψη της 
δαπάνης πρόσληψης: 6601/09-03-2016). 

(Αριθμ. βεβ. εγγραφής στο Μητρώο Ανθρώπινου Δυνα¬ 
μικού Ελληνικού Δημοσίου: 7711566465/11-03-2016). 

Ο Πρόεδρος Δ.Σ. 

ΔΙΟΝΥΣΙΟΣ ΤΣΑΚΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ.91·· Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΙ.ξΐΓ 

Πληροφορίες σχετικά με την λειτουργία της ιστοσελίδας: ΗβΙράθδΙ<.θΙ@θ1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \Λ/θόιτΐ33ΐΘΐ·.Θΐ@β1.9Γ 
Πληροφορίες για γενικό πρωτόκολλο και αλληλογραφία: 9Γ3ηιπιαΐΘΪ3@Θΐ.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ://νννννν.θ1.αι· - θ-γπ3ϊΙ: \Λ/θΙ)ΓΤΐ35ΐθΐ·.θΐ(δ)θ1.αι· 

